procesaur/Wiki.mk huggingface dataset:
Алаговац

Алаговац (или Алиговац ) е вештачко езеро во Република Српска, Босна и Херцеговина. Се наоѓа околу 4 километри северно од Невесиње, во подножјето на планината Вележ. Ова е најголемото езеро во долината Невесиње. Површината на езерото изнесува околу 40 хектари. Градот Невесиње се снабдува со вода од ова езеро. Езерото Алатовац е богато со риба, особено крап, тревен крап и сребрен крап. Езерото Алаговац редовно се порибува од страна на Спортското риболовно друштво „Заломка“ од Невесиње, кое управува со риболовот на езерото.
1 Поврзано
* Езера во Република Српска
Бразилска Висорамнина

Бразилска Висорамнина (|Planalto Brasileiro) — простран географски регион кој го опфаќа најголемиот дел од источен, јужен и централен Бразил, со површина од 4.500.000 км<sup>2</sup> (приближно половина од државата). Огромен дел од населението на државата (203.062.512 во 2022 г.) живее на висорамнината или во тесните крајбрежни подрачја веднаш до неа.
Регионот е настанат од текови на базалтна лава во древни времиња. Меѓутоа, денес оваа геофизичка активност е дамнешно минато бидејќи тука нема сеизмичка и вулканска активност. Во обликувањето на висорамнината одиграла улога и ерозијата, образувајќи големи седиментни слоеви и абејќи ги планините.
Бразилската Висорамнина се одликува со голема разновидност: регионот има неколку различни биоми, многу различни климатски услови, многу видови почви и илјадници животински и растителни видови.
Највисока точка на висорамнината е Пико да Бандејра во венецот Капарао, со висина од 2.891 м.
1 Поделба
Поради нејзината големина и разноликост, Бразилската Висорамнина обично се дели на три главни подрачја:
* Атлантска Висорамнина — се протега долж источниот брег на Бразил и опфаќа неколку планински венци. Некогаш била речиси целосно обрасната со дождовната Атлантска Шума. Ова е меѓу најбогатите подрачја со биоразновидност во светот, и денес од неа останува само 7,3 %.
* Јужна Висорамнина — навлегува навнатре во јужните и јужно-централните краишта на земјата. Од плодното земјиште наречено „виолетова земја“ се истураат седиментни карпи делумно покриени со базалтна лава. Големи делови од овој регион биле покриени со Атлантската Шума, а остатокот е зафатен со араукариеви влажни шуми и серадски савани.
* Централна Висорамнина — ги зазема централните краишта на Бразил, со седиментни и кристални образби. Некогаш 85 % од ова подрачје било обраснато со серадска растителност, од кои само мали делови останале во природна состојба.
Покрај висорамнинските региони, за дел од Бразилската Висорамнина се сметаат неколку соседни или опфатени планински венци. Некои од поважните (од север кон југ) се:
* Борборема
* Шапада Дијамантина
* Еспињасо
* Капарао
* Мантикејра
* Сера ду Мар
* Сера Жерал
2 Поврзано
* Гвајански Штит
Миса

Миса (|Missa — „отпуст“, „испраќање“, „намена“, „мисија“ и др.) — главната литургиска служба во многу облици, вероисповеди и црковни заедници на западното христијанство. Поимот „миса“ обично се користи во латинскиот обред на Римокатоличката црква, православието од западен обред, старокатолицизмот, независниот католицизам, како и во некои лутерански и англикански цркви. Таа се состои од почетни обреди, Литургија на Словото, Евхаристиска литургија и завршни обреди. За време на Евхаристиската литургија, според учењето на Црквата, се случува пресуштествување: лебот и виното стануваат Тело и Крв на Исус Христос.
1 Етимологија
Етимологијата и првобитното значење на зборот „миса“, што се изговара на крајот на нејзиниот обред (''ite missa est''), остануваат спорни. Според општоприфатената верзија, тоа потекнува од латинскиот глагол ''mittere'' — „отпушта“, „испраќа“ и е поврзано со латинскиот збор ''missio'', кој исто така потекнува од него. Првично значело „отпуст“, а потоа се проширило на целата литургиска служба, бидејќи во неа се актуелизира апостолатот на верниците во состојба на осветувачка благодат по причестувањето. Со други зборови, „верниците се испраќаат со мисија (''missio'') да ја исполнат Божјата волја во нивниот секојдневен живот“ (Катихизис на Католичката црква, 1332).
2 Жртвена природа
Според католичкото учење, светата жртва на мисата е исполнување на сите жртви од Стариот завет. Во Новиот завет, единствената жртва на олтарот на Голгота повторно се преживува за време на секоја католичка миса. Исус Христос ги заслужил сите милости и благослови за нас со Неговата смрт на Крстот. Овие заслуги образуваат неисцрпен извор на благодат за да го хранат натприродниот живот на душите. На Голгота, Христос не само што ги заслужил сите милости за луѓето, туку и воспоставил одредени канали преку кои овие милости можат да се добијат. Овие канали се Жртвата на Мисата и другите Свети Тајни.
Првата миса била востановена од Христос на Тајната вечера, на првиот Свет четврток. Првата Света Жртва на Мисата била прославена во пресрет на Страдањата. Бескрвната жртва на Тајната вечера е спомен на крвавата жртва на Христос на крстот. Така, мисата е обединувачки настан на Тајната вечера и Христовата жртва на Голгота.
Мисата ги содржи четирите основни елементи на вистинска жртва: свештеник, жртва, олтар и жртвување. Нејзиниот Свештеник, Исус Христос, ја користи службата на земен претставник; нејзината Жртва, Исус Христос, вистински присутен под приликите на лебот и виното; нејзиниот олтар; и Жртвувањето е мистична претстава на пролевањето на крвта на Голгота. Така, мисата се принесува за четири цели: поклонение, искупување, благодарење и прошка.
Аљо (езеро)

Аљо (|Алё) — слатководно езеро од глацијално потекло кое се наоѓа во западниот дел на Бежанискиот округ на исток од Псковската област, односно на запад во европскиот дел на Русија. Од езерото истекува малата река Олица, која понатаму го поврзува со басенот на реката Великаја и Балтичкото Море.
Водната површина на езерото зафаќа површина од околу 13,9 км², просечната длабочина на водата во езерото е околу 9 метри, а со максимална длабочина до 27 метри, тоа е второто најдлабоко езеро во областа. Во езерото се одводнува подрачје со површина од околу 78,3 км².
Бреговите на езерото се доста стрмни и многу вдлабнати, а на неговата површина се наоѓаат околу 40 острови.
1 Поврзано
* Бежаниски округ
* Великаја (река)
Индавара (езеро)

Индавара — вештачко езеро, создадено како јама за изградба на железница, кое се наоѓа во градот Тинтинара во регионот Мареј Мали во Јужна Австралија. Езерото било создадено од железнички работници во 1905 година како железнички резервоар и го добило своето име во 1980-тите. Тоа е важен дел од идентитетот на Тинтинара, популарно место за пикници, кампување, пливање и пловење со кану.
1 Етимологија
Езерото е именувано во мал натпревар одржан од локалниот совет, на кој локалното студентско тело на Тинтинара го избрал името. За разлика од името на градот, Индавара е измислена варијација на локални абориџински зборови.
2 Загадување и чистење
На почетокот на 1990-тите, езерото се наполнило со седимент богат со сулфур. Бидејќи езерото повеќе не било привлечно, посетителите на областа почнале да фрлаат ѓубре во него. Езерото почнало да се суши во текот на летото, да мириса и да станува живеалиште за ларви од комарци.
Во 2007 година, училиштето и разни групи во заедницата одлучиле да го исчистат езерото. Членовите на локалната заедница ископале дел од насобраниот седимент. Учениците од локалното училиште саделе дрвја и граделе места за пикник еден ден во неделата. Мал остров бил изграден во средината на езерото и го нарекле „Остров на птици“.
Езерото Индавара сега е повторно погодно место за водни спортови, вклучувајќи кајакарење и нуркање со маска. На дното на езерото се размножуваат различни водни растенија и алги. Исто така, на островот се размножуваат патки. Во близина на езерото има бесплатен камп и има планови за понатамошни работи за чистење и повторно воведување на риби во водната површина.
Адмиралти (езеро)

Адмиралти — поранешно проглацијално езеро во сливот на денешното езеро Онтарио. Брегот на езерото Адмиралти бил долг околу 20м пониско од езерото Онтарио. Брегот на ледничкото езеро Ирокеа, претходно проглацијално езеро, било многу повисок од оној на езерото Онтарио, бидејќи еден дел од Лаврентискиот глечер ја блокирал денешната долина на реката Сент Лоренс. Езерото Ирокеа се цедело преку Нијагаринскиот ескарп и надолу по реката Мохок. Тежината на ледникот го држел излезот на реката Сент Лоренс понизок од сегашното ниво, кога делот од ледникот се повлекол. Како што ледникот продолжил да се повлекува, регионот на Илјада Острови се вратил, а езерото се наполнило до сегашното ниво.
1 Библиографија
* „Геологија на крајбрежјето“. Aquatichabitat.ca. Архивирано од оригиналот на 27.01.2012.
* Ј. Терасме, Е. Миринех (1964). „Постглацијална хронологија и потеклото на длабоките езерски басени во округот Принц Едвард, Онтарио“. Конференција за истражување на Големите езера, 1964 - Меѓународно здружение за истражување на Големите езера.
Амистад (езеро)

Амистад (|Amistad Lake; |Presa Amistad) е вештачко езеро во Соединетите Американски Држави и Мексико. Се наоѓа на територија на американската држава Тексас и мексиканската сојузна држава Коахуила. Површината на езерото е 264 км².
Езерото е формирано во 1969 година со изградбата на браната Амистад. Браната и езерото се управувани заеднички од владите на Соединетите Американски Држави и Мексико преку Меѓународната комисија за граници и води. Името на браната и езерото е шпански збор за „пријателство“.
Џининдера (езеро)

Џининдера — езеро создадено со брана лоцирана на потокот Џининдера во Канбера. Се наоѓа во непосредна близина на центарот на градот Белконен. Езерото е изградено во 1974 година за акумулација на истечните атмосферски води од 98,8 квадратни километри сливно подрачје што ги вклучува околните предградија Аранда, Маквори, Кук, Брус, Белконен, Меккелар, Гираланг, Калин во источните области на Белконен.
Езерото е дом на многу диви животни, како што се црниот лебед, морски кокошки, патки и австралиски видри.
Езерото е формирано со изградба на патот Џининдера Драјв преку потокот Џининдера. Езерото има површина од 1,05 квадратни километри и просечна длабочина од 3,5 метри. Истекот на водата од езерото е преку бетонска цевчеста конструкција на канал и преливник на насипот на Џининдера Драјв.
Во текот на 2004 година, насипот на Џининдера Драјв бил подигнат за еден метар. Земјените насипи на страната од езерото, која се наоѓа на Култер Драјв, исто така биле подигнати.
Уметничкиот центар Белконен и морските извидници на езерото Џининдера се наоѓаат на неговиот јужен брег.
Фронтенак (езеро)

Фронтенак — поранешно проглацијално езеро во сливот на денешното езеро Онтарио. Ненадејниот прилив на бистра вода во Атлантикот, како што повлекувањето на Лаврентискиот глечер предизвикало ненадејно опаѓање на нивото на водата во езерото, можеби пак го предизвикало почетокот на поновиот Дријас, период од 1000 години на обновено ладење пред приближно 12000 години.
Кога мразот се повкуевал отворил премин кон исток околу северната страна на планините Адирондак до сливот на езерото Шамплен, нивото на езерото паднало и излезот кај Рим бил напуштен. Во оваа фаза, ледената бариера или брана се потпирала на оската Фронтенак на предкамбриските карпи и затоа езерото може да се нарече езеро Фронтенак.
1 Поврзано
* Ледничко езеро Ирокеа
* Адмиралти Езеро
Колман (езеро)

Колман — поранешно големо езеро, во истиот слив како и езерото Онтарио, за време на меѓуглацијалниот период, пред приближно 75.000 години. Неговото ниво било 20 метри повисоко од езерото Онтарио.
Езерото било именувано по Артур Филимон Колман, познат и почитуван геолог чии ископувања одиграле улога во откривањето на постоењето на езерото кое потоа било именувано по него.
1 Поврзано
* Ледничкото езеро Ирокеа — праисториско проглацијално езеро во истиот слив како и езерото Онтарио кое постоело на крајот од последното ледено доба пред приближно 13.000 години. Нивото на езерото било приближно 30 метри над сегашното ниво на езерото Онтарио.
Бенала (езеро)

Бенала — вештачко езеро кое се наоѓа во Бенала во регионот Хај Кантри во Викторија, Австралија, создадено во 1970-ти години.
Во 2010 година, повеќе од сто жители околу езерото биле евакуирани од своите домови во Бенала. Реката го достигнала својот врв во градот на со 4,1 м што било 40цм над главното ниво на поплави. Во 1960 година бил изграден ѕид за спречување на поплави кој го контролира нивото на водата.
Ботаничката градина Бенала се наоѓа на брегот на езерото Бенала.
Езерото го преминува автопатот Хјум.
Маскота

Маскота — личност, животно или предмет за кој се смета дека носи среќа или нешто што претставува група со заеднички јавен идентитет, како што е училиште, спортски тим, општество, воена единица или име на бренд. Маскотите се користат и како фиктивни, репрезентативни портпароли за производи за широка потрошувачка.
Во спортот, маскотите се користат и за продажба. Маскотите на тимовите често се поврзани со нивните соодветни тимски прекари. Ова е особено случајот кога прекарот на тимот е нешто што е живо и/или може да се направи да има човечки карактеристики. За поапстрактни прекари, тимот може да избере неповрзан лик да служи како маскота. На пример, атлетските тимови на Универзитетот во Алабама се нарекуваат Crimson Tide, додека нивната маскота е слон по име Big Al. Маскотите на тимовите можат да бидат во форма на лого, личност, животно, нежив предмет или костимиран лик, и често се појавуваат на тимски натпревари и други поврзани настани. Од средината на 20 век, костимираните ликови им даваат можност на тимовите да изберат фантастично суштество како нивна маскота, како што е случајот со маскотата на Philadelphia Phillies: Philie Phanatic, маскотата на Philadelphia Flyers: Gritty, маскотата на Seattle Kraken: Buoy и маскотата на Washington Commanders: Major Tuddy.
Костимираните маскоти се вообичаени и редовно се користат како амбасадори на добра волја во заедницата за нивниот тим, компанија или организација.
1 Историја
Спортските организации првично почнале да ги користат животните како форма на маскота за да креираат возбуда кај своите гледачи. Пред маскотите да станат измислени икони или луѓе во костуми, најчесто се користеле животни за да внесат малку поинаков впечаток во играта и да предизвикаат страв кај соперничките тимови.
2 Етимологија
Зборот „маскота“ потекнува од францускиот термин „mascotte“ што значи среќна амајлија. Тој користело з да се опише сè што носело среќа во едно домаќинство. Зборот за прв пат е бил запишан во 1867 година и популаризиран од францускиот композитор Едмон Одран, кој ја напишал операта ''„La mascotte“'', изведена во декември 1880 година. Зборот влегол во англискиот јазик во 1881 година со значење на специфично живо суштество поврзано со човечка организација како симбол или живо лого. Сепак, пред ова, терминот бил познат во Франција како сленг збор што го користеле коцкарите. Терминот е дериват на зборот „masco“ што значи волшебничка или вештерка. Пред 19 век, зборот „маскота“ се поврзувал со неживи предмети, како прамен коса или фигура на едрилица. Од тогаш до дваесеттиот век, терминот се користел во однос на какви било животни, предмети итн. што носат среќа, а во поново време вклучувал и човечки карикатури и измислени суштества создадени како логоа за спортски тимови.
Бајер (езеро)

Бајер е вештачко акумулациско езеро создадено во 1952 година со изградба на брана на реката Личанка во близина на Фужине во Горски Котар, во Хрватска.
Езерото е создадено за потребите на хидроцентралата Трибаљ, а со неговата изградба станал вистински магнет за туристи и викендовци. Оддалечено е само околу 30 километри од морето, Бајер станало атрактивна дестинација на која е можно, покрај прошетката по изградените шеталишта покрај неговите брегови, да се изнајми чамец, да се добие дозвола за риболов или да се посети пештерата Врело, откриена во 1950 година за време на изградбата на езерото. Пештерата е реновирана и осветлена во 1998 година, а е достапна и за инвалиди, бидејќи нема скали. Во близина се наоѓаат ресторани и соби за изнајмување, па затоа езерото е привлечно и за зимски туризам.
Риболовот е најважната активност на езерото, а активно е риболовното друштво ''„Бајер“'', чии членови го уредиле езерото Поткош во близина на Лич во природно место за мрестење на пастрмката, чиј опстанок бил загрозен од штуката.
Во близина на Бајер се наоѓа друго помало езеро, Лепенице, изградено во 1985 година спротиводно од Бајер на реката Личанка, кое е исто така привлечно за рибарите.
Езерото Бајер го добило името по зборот ''бајер,'' кој во некои делови на Хрватска значи вештачко езеро.
Батлавско Езеро

Батлавско Езеро (|Liqeni i Batllavës) — вештачко езеро во североисточно Косово, помеѓу градчињата Орлана и Батлава, околу 20 километри североисточно од Приштина. Се наоѓа на реката Батлава, во сливот на реката Лаба, каде што била изградена брана во 1958 година во близина на градот Батлава. Должината на езерото е околу 6,7 км, просечна широчина е 450 метри, додека вкупната површина е околу 3 км². Езерото е многу важно за туризмот и е исклучително богато со риба. Најзастапен е крапот, а од бела риба, орада, лебарка и клен. Името го добило по реката и градот Батлава.
1 Поврзано
* Газиводa
* Грачаничко Езеро
* Батлава
* Список на езера во Србија
Лисина (езеро)

Лисина — вештачка акумулација на реката Лисина, помеѓу Босилеград и Божица, изградена како секундарна акумулација на Власинското езеро, од каде тоа се надополнува со вода. Изградена е во 1978 година како пумпно-акумулаторска постројка.
Од езерото Лисина со две пумпи со капацитет од 15 кубни метри вода во секунда, се исфрла вода на височина од 340 метри над Власинското езеро, од каде со систем од одводни канали се доведува во каналот Божица, а оттаму во езерото. Каналот Божица има два тунела со вкупна должина од шест километри, а самиот е долг 25 километри. Неговото сливно подрачје опфаќа 64 квадратни километри. Од „Лисина“ годишно во Власинско езеро се пумпаат 74,7 милиони кубици вода.
1 Поврзано
* Власинско езеро
* Хидроенергетскиот систем Власина
* Список на езера во Србија
Коренот на видот

„Коренот на видот“ (српски: ''Корен вида'') — роман на српскиот писател Александар Вучо од 1928 година.
1 За делото
„Коренот на видот“ е првиот и единствениот надреалистички роман во српската и во југословенската книжевност. Романот е напишан со примена на надреалистичката техника според која сликата, како основна единица на надреалистичката уметност, грижливо е модулирана според постојните проверени рецепти. Како мото на романот се напишани стиховите на Рембо: „Да, јас имам затворени очи за вашите светлини“. Во романот се препознава еден сентиментален поет со неговата потреба безгрижно да се препушти на изобилноста на светот. Всушност, „Коренот на видот“ е несвесно, но сосема потполна потврда на мекиот, нежен лиризам кој се бори за своите права, кој не со техниката, туку со суштината, настојува да се оттргне од правилата на надреалистичката игра. Целта на романот била да ја истури кофата со цинична вистина, студен презир и јазична перверзија врз главата на епатираниот граѓанин, но ова дело има помалку врска со идеите на Бретон, а повеќе наликува на сентименталната резигнирана словенска лирика од „Дневникот на Чарноевиќ“ на Црњански. „Коренот на видот“ е прозна поема на „чистото јас“ со вратоломни асоцијации, „зборови во слободата, крпи на речениците, синтакса што се распаѓа“, но без отровните билки од подрачјето на потсвеста. Општите одлики на надреализмот можат да се применат и на интелектуалната заднина на „Коренот на видот“, а тоа се однесува на светот што го изразува главниот лик, начинот на којшто нештата што се ги заменува со други, начинот на којшто ги крши примените вербални асоцијации верувајќи дека со тоа ги напаѓа метафизичките извесности на заедницата итн.
Борковац (езеро)

Борковачко Езеро — вештачко езеро кое се наоѓа во Срем, 2 км оддалечено од Рума, 20 км од Сремска Митровица, 40 км од Нови Сад и 60 км од Белград. Истото е создадено е во 1972 година со преградување на потокот Борковац, а полнењето на акумулацијата со вода траело во следните три години.
1 Опис
Езерото се протега во правец север-југ, во должина од 2 м. Браната се наоѓа во јужниот дел од акумулацијата, со должина од 209 м и висина од 11 м. Најголемата ширина на езерото е во централниот дел изнесува 320 м, а најголемата длабочина е 5 м. Во текот на просечниот водостој должината на брегот на акумулацијата е 4400 м, а површината на водата е 360.000 м². Летната температура на водата во езерото достигнува до 29 °C, а е проѕирно до половина метар длабочина. Водоводната мрежа ја користи водата од езерото.
2 Екологија на езерото
Борковачко Езеро може да се карактеризира како мезотрофно езеро, со висок потенцијал за еутрофикација. Во него е забележано е дека има цветање на водата, кое вклучува модро-зелени цијанобактерии. Езерото е богато со риби, а присутни се сом, смуѓ, крап, карас, бела риба, амур и толстолобих.
3 Поврзано
* Список на езера во Србија
Брестовачко Езеро

Брестовачко Езеро, Бојничко Езеро, Бубличко Езеро или Магашко Езеро — различни имиња за вештачка акумулација во село Брестовац, оддалечено 12 километри западно од Бојник, во подножјето на планината Радан, на 312 метри надморска височина. Настанало кон крајот на 70-тите од минатиот век со преградување на реката Пуста во нејзиниот горен тек. Служи за водоснабдување на Бојник и Дољевац.
Долго е 2,8 километри, широко 500 метри, најголема длабочина му е 28, а просечна длабочина му е 12 метри. Неговата површина е околу 80 хектари. Брегот на езерото се состои од неколку полуострови, еден 'рт и два заливи.
Богат е со разновидни риби: сом, крап, амур, клен, штука, карас, платика, црвеноперка, белица и платика, и затоа е погоден за риболов во текот на целата година, а во лето го посетуваат голем број капачи.
1 Поврзано
* Список на езера во Србија
2 Галерија
Мол (Србија)

Мол (|Mohol) е гратче во општината Ада, Војводина, Србија. Според пописот од 2022 година имало 4.858 жители. Гратче е мнозински унгарско. Мол основале Срби во XVII век, кои тука претежно живелее до XIX век. Потоа се тука доселуваат унгарско население кое е станало мнозинско.
1 Познати личности
* Новак Радониќ, српски сликар
2 Поврзано
* Ада (град)
* Војводина
* Унгарци
Александровачко Езеро

Александровачко Езеро — вештачко езеро кое се наоѓа на 7-8 км југозападно од Врање. Долго е 500 м, најголема ширина му е 250 м, а површината е во облик на елипса и изнесува околу 0,12 км<sup>2</sup>. Просечната длабочина е околу 2,5 м. Направено е во 1964 година за потребите за наводнување со помош на системот капка по капка на земјоделскиот комбинат „Пољопродукт“, кој првобитно се грижел за езерото.
Езерото некогаш било омилено излетничко место за жителите на Врање. Потоа долго време било запоставено. Во неколку наврати имало големи помори на риби, а повеќе пати било преуредувано со различни технички решенија и порибувано. Последниот голем помор на риби се случил во декември 2012 година, под замрзнатото езеро.
Со водите на езерото управува Рибарското здружение „Ветерница“ од Лесковац.
1 Галерија
2 Поврзано
* Список на езера во Србија
Калиновачко Езеро

Калиновачко Езеро (Граисељиќи) — вештачко езеро во општина Калиновик, Република Српска, Босна и Херцеговина. Езерото се наоѓа во близина на местото Граисељиќи на патот Калиновик - Љута. Езерото е долго околу 100 метри, широко околу 70 метри, а длабоко 2 метри. Езерото се наоѓа на 1.000 метри надморска височина. Оваа акумулациско езеро се напојува со вода од Граисељиќка Река.
1 Историја
Ова вештачко езеро е создадено во 2000 година, а негов творец е планинарското друштво „Калиновик“, односно неговите членови.
2 Поврзано
* Езера во Република Српска
Нико Вилијамс

Николас Вилијамс Артуер (роден на 12 јули 2002, во Памплона, Навара) е шпански фудбалер од ганско потекло, напаѓач на Атлетик Билбао.
Неговиот постар брат Ињаки Вилијамс е исто така фудбалер.
1 Успеси
; Атлетик Билбао
* Куп на Шпанија : 1
: 2023-2024;Шпанија
* Европско првенство : 1
: 2024
Натрон (езеро)

Натрон — солено езеро кое се наоѓа во северна Танзанија, во близина на границата со Кенија. Езерото се влева во Саутерн Ивасо Негиро (|Southern Ewaso Ng'iro), едно од богатите минерални езера. Многу е плитко, помалку од 3 м и варира во широчина во зависност од бодостојот кој се менува во текот на годината. Се смета за едно од најнегостољубивите езера во светот. Се наоѓа во близина на вулкански планини, од кои една е активна.
1 Опис
Езерото го добило името по хемикалијата што ја содржи, натрон. Станува збор за мешавина од натриум карбонат и натриум бикарбонат. Алкалноста на водата варира од 9 до 10,5. Температурата на водата достигнува дури и до 60 Целзиусови степени.
2 Живиот свет
Бојата на езерата е карактеристична за оние во кои се јавуваат многу високи стапки на испарување. Како што водата испарува за време на сувата сезона, нивото на соленоста се зголемува. Кората од алкални соли на површината на езерото честопати е обоена во црвена или розеникава боја, што доаѓа од ендемските видови на алги и микроорганизми кои ја сакаат солта.
Езерото е исто така постојано подрачје за одгледување на 2,5 милиони помали фламинга, чиј статус ''на речиси загрозен вид'' е резултат на нивната зависност од оваа единствена локација. Кога се зголемува соленоста, бројот на цијанобактерии се зголемува, а езерото може да подржи повеќе гнезда. Овие фламинга, единствено големо јато во Источна Африка, се собираат покрај блиските солени езера за да се хранат со спирулина (сино-зелена алга со црвени пигменти). Езерото се смета за орнитолошки резерват за мали фламинга. Езерото е безбедно место за размножување, бидејќи неговата алкална средина делува како бариера за предаторите кои се обидуваат да стигнат до гнездата на фламингата на сезонски создадените, испарливи острови.
Во езерото живее ендемскиот вид риба Тилапија, која е специфична за езерото Натрон. Солените езера се исклучително погодни за проучување на екосистемите бидејќи во неповолни услови живеат голем број на единки од одредени видови на кои не им сметаат екстремните услови за живот.
3 Галерија
Ада (град)

Ада (|Ada) е град и општина во Севернобанатскиот Управен Округ, Војводина, Србија. Според пописот од 2022 година имало 7.423 жители. Градот е претежно унгарски. Во општината живеаат 13.293 луѓе, претежно Унгарци.
Првите доселеници кои основале населба биле Срби во почеток на XVIII век под име ''Острово''. Покасно е името заменето со турско ''Ада''. Унгарци се почеле масовно населуваат после 1848 година и од тогаш станале апсолутно мнозинство. Во стварноста се работи за унгаризирани Словаци кои се доселувале во Ада.
1 Населени места
Населби во општината: Aда, Мол, Оборњача, Стеријино, Утрине.
2 Демографија
; Етнички состав во градот
; Етнички состав во општината
3 Познати личности
* Маќаш Ракоши, унгарски комунист и премиер на Народна Република Унгарија од 1952 до 1953 година
* Арпад Штербик, југословенски и шпански ракометар
4 Поврзано
* Севернобанатски Управен Округ
* Војводина
* Унгарци
Гара (село)

Гара (|Gara) е населено место во општината Баја, Бач-Кишкун, Унгарија. Според пописот од 2022 година имало 2.080 жители. Селото основале Хрвати (Буњевци) во XVII век. На крајот XVIII век во Гара се населувало германско население и така населба станала мешовита. Според статистиката од 1910 година во Гара биле 1.207 Хрвати.
1 Поврзано
* Бач-Кишкун
Мортал Комбат (филм од 2021)

Мортал Комбат (|Mortal Kombat, буквално: ''Смртоносна борба'') — американски технофантастичен филм за боречки вештини, кој е режисерско и продуцентско деби на Сајмон Маквоид. Филмот е заснован на истоимената серија видеоигри, а исто така е и обнова на филмската серија, која започнала во 1995 г. со филмот „Мортал Комбат“.
Во август 2015 г., Џејмс Ван бил назначен за еден од продуцентите на филмот. Во 2016 г., Сајмон Маквоид бил ангажиран како режисер заедно со сценаристот Грег Русо. Во февруари 2019 г., Русо објавил дека сценариото е подготвено. Во мај истата година, филмот влегол во етапа на претпроизводство.
Филмот требало да излезе во светска кинораспределба на 15 јануари 2021 г., меѓутоа, поради Пандемијата на КОВИД-19, бил одложен за 16 април, а потоа преместен на 23 април истата година. Во Македонија, филмот бил прикажан во кината на 6 мај.
1 Содржина
Филмот се сосредоточува на Кол Јанг, нов лик што е пропаднат ММА-борец. Тој носи необичен белег во облик на змеј. Неговата судбина почнува да се менува кога таинствениот самурај Саб-Зиро ќе го нападне, но него го спасува војникот Џакс. Џакс му кажува за древниот турнир Мортал Комбат и за неговиот белег, кој го означува како еден од избраните шампиони на Земјеното Царство, чија цел е да го одбрани од силите на Надворешниот Свет.
Кол е однесен во храмот на лорд Рајден за да вежба со другите шампиони: вештиот монах Лиу Канг, неговиот роднина Кунг Лао и платеникот Кано. Целта на нивната обука е да ја отклучат својата „аркана“ — посебна внатрешна моќ. Додека другите шампиони брзо ја совладуваат својата моќ, Кол се бори да ја најде својата. За тоа време, силите на злобниот волшебник Шанг Цунг го кршат протоколот и ги напаѓаат шампионите на Земјеното Царство пред турнирот да започне.
Групата се соочува со нападот од Шанг Цунг, но Кано ги предава. Кол открива дека неговата аркана е златен оклоп, кој се вклучува само кога неговото семејство е во опасност. Во последната битка, Кол се соочува со Саб-Зиро и го победува со помош на својата моќ. Филмот завршува со тоа што шампионите се подготвуваат за претстојниот турнир, оставајќи простор за продолжение — ''Мортал Комбат 2''.
2 Улоги
Глумец, Улога
Луис Тан, Кол Јанг
Џесика Макнами, Соња Блејд
Џош Лоусон, Кано
Таданобу Асано, Рајден
Мехкад Брукс, Џакс
Луди Лин, Лиу Канг
Чин Хан, Шанг Цунг
Џо Таслим, Би-Хан / Саб-Зиро
Хиројуки Санада, Ханзо Хасаши / Скорпион
Макс Хуанг, Кунг Лао
Сиси Стринџер, Милина
Даниел Нелсон, Кабал
Елиса Кадвел, Нитара
Матилда Кимбер, Емили Јанг
Лаура Брент, Алисон Јанг
Каќмар

Каќмар (|Katymár) е населено место во општината Бачалмаш, Бач-Кишкун, Унгарија. Според пописот од 2022 година имало 1.569 жители. Селото основале Хрвати (Буњевци) кои до половината на XVIII век биле исклучително население. Покасно се населувале Германци, кои тука биле до Втората светска војна. На нивното место се населуваат Унгарци. Според статистиката од 1910 година во Каќмар биле 1.586 Хрвати.
1 Поврзано
* Бач-Кишкун
Новела

Новела (|novella — новост) — специфичен вид расказ што се одликува со концентрирано дејство, мал број ликови и нагласен, честопати неочекуван пресврт на крајот.
Според Официјалниот дигитален речник на македонскиот јазик, новелата е средно по големина литературно прозно дело, односно проширен расказ. Таа зазема место помеѓу класичниот краток расказ и подолгата епска форма позната како повест.
1 Историја
Жанрот настанал во времето на раната ренесанса. За негов татко се смета Џовани Бокачо, кој во збирката „Декамерон“ воспоставил канони за тоа како треба да изгледа една новела: јасна структура, економичност во изразот и силна поента.
2 Поврзано
* Расказ
* Повест
* Роман
Чавољ

Чавољ (|Csávoly) е населено место во општината Баја, Бач-Кишкун, Унгарија. Според пописот од 2022 година имало 1.610 жители. Селото основале Хрвати (Буњевци) во XVIII век. Во 1736 година Чавољ има 511 жители Хрвати. Наредниот век во селото се населуваат Германци кои станале мнозинско население. Според статистиката од 1910 година во Чавољ биле 510 Хрвати.
1 Поврзано
* Бач-Кишкун
Бачалмаш

Бачалмаш или Аљмаш (|Bácsalmás, |Aljmaš) е град и општина во округот Бач-Кишкун, Унгарија. Според пописот од 2022 година имало 6.137 жители. Град основале Хрвати (Буњевци) во крајот на XVII век. Во XVIII век тука се населува германско население и населба е од тогаш мнозински германска. Според статистиката од 1910 година во Бачалмаш биле 1.374 Хрвати.
1 Поврзано
* Бач-Кишкун
Душнок

Душнок (|Dusnok) е населено место во општината Калоча, Бач-Кишкун, Унгарија. Според пописот од 2022 година имало 2.722 жители. Првите Хрвати (Буњевци) доселувале се во XVI век. Во XVIII век се населувале Унгарци, така е селото станало мешано. Покасно се Унгарците асимилирале во Хрвати. Според статистиката од 1910 година во Душнок биле 2.800 Хрвати.
1 Поврзано
* Бач-Кишкун
Терацо

Терацо — вештачки градежен материјал што се користи за подни или ѕидни облоги. Терацото се состои од мермер, кварц, гранит, стакло или други агрегати што се прелеваат со цемент, полимерно врзивно средство или комбинација од двете. Одливките обично се држат в место со метални прагови. Пред смесата да се стврдне одозгора може да се попрскаат дополнителни парчиња . По стврднувањето, терацото се шмиргла и се полира за да се измазни или се обработува на друг начин за да се создаде рамномерно текстурирана површина.
Сантово

Сантово (|Hercegszántó) е населено место во општината Баја, Бач-Кишкун, Унгарија. Според пописот од 2022 година имало 1.659 жители. Прво споменувание на селото е во XVI под словенизирано име ''Сантова''. Во XVIII век во селото се населуваат Унгарци. Според податоците од 1890. година во Сантово живее 3.375 луѓе, од кои 1.915 Хрвати (Шокци) и 1.336 Унгарци. Поради неманието право во литургијата на хрватскиот јазик, дел од Хрватите преминуваат во православие. Нивните потомци сега се сметаат за Срби. Според статистиката од 1910. година во Сантово биле 1.300 Хрвати.
1 Поврзано
* Бач-Кишкун
Земјанка

Земјанка или земјаница — засолниште за луѓе или домашни животни, изградено над вдлабнатина или дупка ископана во земјата. Овие структури се најраниот тип на човечко живеалиште што им е познато на археолозите. Земјанките може да бидат целосно вкопани во земјата, со покрив покриен со земја или издлабени во рид. Може да бидат и полузакопани, со покрив направен од дрво или бусени трева.
Земјанките можат да бидат и привремени засолништа за време на војни или лов. Исто така, бидејќи можат да бидат добро камуфлирани, се користат како скривалиште за време на заседи.
Мошне смело убаво патување

''Мошне смело убаво патување'' (|A Big Bold Beautiful Journey) — американски љубовен фантастичен филм, режиран од Когонада, а напишан од Сет Рајс. Во него глумат Марго Роби, Колин Фарел, Кевин Клајн и Фиби Волер-Бриџ.
Премиерата на филмот во САД била на 19 септември 2025 г., а во Македонија на 18 септември истата година.
1 Содржина
Приказна за двајца странци и незамисливото патување што ги поврзува.
2 Улоги
Марго Роби, Сара
Колин Фарел, Дејвид
Преднапрегнат бетон

Преднапрегнат бетон — технологија што го решава проблемот на слаба цврстина на затегнување на бетонот во споредба со добрата јачина на бетонот на притисок.
Бетонот како конструктивен материјал има добра цврстина на притисок, но неговата цврстина на затегнување е незадоволителна. Кај преднапрегнатиот бетон, челичните кабли, кои обично се поставуваат во долната половина од пресекот на бетонот, се преднапрегаат и се доведуваат во состојба на затегнување со цел да се намалат затегнувачките напони во бетонот кога се под товар. Благодарение на преднапрегањето, во конструкцијата не се доаѓа до големи затегнувачки напони што бетонот не може добро да ги издржи. Деловите можат да се преднапрегнат или пред или откако бетонот ќе се стврдне. Го патентирал Ежен Фресине во 1928 година.
Преднапрегнатиот бетон се користи главно во изградбата на мостови и слични конструкции што се протегаат на големи распони. Резултатот е релативно лесни конструкции што бараат помалку одржување од челичните конструкции. Кога се исполнети техничките услови за изградба на овие конструкции, тие се долготрајни.
Денес, техниката на преднапрегнат бетон е една од најчесто користените за конструкции со голем распон.
1 Поврзано
* Бетон
* Армиран бетон
Windows 11

Windows 11 (се изговара: ''Виндоуз 11'') — оперативен систем (ОС) за лични сметачи, развиен од компанијата Microsoft како дел од семејството Windows NT и е наследник на Windows 10.
Претставен е на настанот на Microsoft на 24 јуни 2021 г., иако првата прелиминарна верзија протекла на интернет девет дена претходно (15 јуни 2021 г.). Објавен е на 5 октомври 2021 г., заедно со Microsoft Office 2021. Последната стабилна верзија на Windows 11 е 25H2 (2025 Update).
Windows 11 содржи сериозни измени во корисничкиот интерфејс, под влијание на откажаниот Windows 10X, вклучувајќи редизајнирано мени „Започни“, замена на „живите плочки“ со посебен панел „Виџети“ на лентата со задачи, можност за создавање мозаични групи на прозорци што можат да се минимизираат и обноват од лентата со задачи како група, како и нови играчки технологии наследени од Xbox Series X и Series S, како што се Auto HDR и DirectStorage на усогласена машинска опрема.
Internet Explorer (IE) е заменет со Microsoft Edge како стандарден веб-прелистувач (како и кај неговиот претходник, Windows 10), а Microsoft Teams е вграден во корисничкиот интерфејс на Windows.
Microsoft, исто така, ги објавил плановите да обезбеди поголема прилагодливост за програмската опрема што може да се распределува преку Microsoft Store и поддршка во Windows 11 за андроид-примени (вклучувајќи партнерство со Amazon за нивната продавница за примени).
Во јули 2025 г., уделот на Windows 11 на пазарот на столни сметачи достигнал 52,18 %, што бил првпат да заземе поголем дел од пазарот на столен ОС, како и првпат нејзиниот удел да го надмине уделот на Windows 10, кој паднал на 44,11 %. Windows 11 е установен на околу 23 % од сите сметачи (останатиот дел отпаѓа на други верзии на Windows и други оперативни системи, како што се macOS и Linux) и на околу 8,6 % од сите уреди (вклучувајќи мобилни телефони, таблети и конзоли).
Со цел да се усогласи со Законот за цифрени пазари, Microsoft им дозволува на корисниците во Европската економска зона да ги отстранат прелистувачот Microsoft Edge, пребарувачот Microsoft Bing и рекламите со цел да се усогласат со интересите на корисниците.
1 Функции
Windows 11, првото издание на Windows од 2015 г., се заснова на својот претходник, но го преработува корисничкиот интерфејс во согласност со новите насоки на Microsoft Fluent Design. Редизајнот, чие главно внимание е ставено на едноставноста на користење и прилагодливоста, е придружен со нови продуктивни и социјални функции, како и со надградби во областа на безбедноста и пристапноста, кои отстрануваат некои недостатоци на Windows 10.
Продавницата Microsoft Store, која служи како единствена витрина за примени и друга содржина, исто така е преработена во Windows 11. Сега Microsoft им овозможува на развивачите да распределуваат Win32, прогресивни веб-примени и други технологии за пакување во Microsoft Store, покрај стандардните примени на Universal Windows Platform.
Биоасфалт

Биоасфалт — алтернатива на асфалтот направена од обновливи ресурси кои не се базирани на нафта.
Овие извори вклучуваат шеќер, меласа и ориз, скроб од пченка и компиров скроб, природни смоли од дрвја и гуми, природна латекс гума и растителни масла, лигнин, целулоза, отпад од палмино масло, отпад од кокос, отпад од масло од кикирики, отпад од масло од канола, исушени отпадни води од канализација и така натаму. Битуменот може да се направи и од отпадот произведен при чистење на употребени моторни масла, кои обично се горат или фрлаат на депонии.
Битуменските врзива кои не се на база на нафта можат да бидат обоени, што може да придонесе да се намалат температурите на површините на патот и да се намалат урбаните топлински острови.
1 Загриженост за нафтата, животната средина и топлината
Поради загриженоста околу нафтата, загадувањето и климатските промени, како и поради зголемената цена на нафтата од 2003 година, алтернативите кои не се од нафта станале попопуларни. Ова довело до воведување на алтернативи на биобитумен кои се поеколошки и нетоксични.
За милиони луѓе што живеат во или околу градовите, топлинските острови се од растечка загриженост. Овој феномен ги опишува урбаните и приградските температури што се од 1 до 6 °C потопли во споредба со блиските рурални области. Зголемените температури можат да влијаат врз заедниците преку зголемување на врвната побарувачка на енергија, трошоците за климатизација, нивоата на загадување на воздухот и болестите и смртноста поврзани со топлината. Постојат одредени мерки што заедниците можат да ги преземат за да ги намалат негативните ефекти од топлинските острови, како што е замена на конвенционалните црни асфалтни површини на патиштата со новиот пигментиран битумен што има посветли бои.
2 Историја и имплементација
Асфалтот направен со врзива на база на растително масло бил патентиран од Colas SA во Франција во 2004 година.
Компанијата „Шел Оил“ асфалтирала два јавни патишта во Норвешка во 2007 година со асфалт на база на растително масло.
Во 2015 година, француските истражувачи ги објавиле своите резултати за употребата на микроалги како извор на материјал за врзување на асфалт.
3 Поврзано
* Асфалт
Грујо Ангелов

Грујо Ангелов, роден Грујо Китанов Ангелов (Битола, 1885 — Битола, по 1951 г.) — македонски револуционер, деец на Македонската револуционерна организација. Учесник во Илинденското востание. Соработник со Македонските партизани за време на Народноослободителната борба. Поради неговите револуционерни дејности во 1948 година примил Илинденска пензија и во 1951 година му било доделено Илинденската споменица.
1 Животопис
Грујо Ангелов е роден во 1885 година во градот Битола, тогаш дел од Отоманското Царство. Потекнува од сиромашно работничо семејство. Во 1902 година за прв пат се приклучува во македонското национално движење. Станал член на Македонската револуционерна организација и дејствувал во Битолскиот револуционерен округ. Претежно учествувал во организирањето на терористичкиот оддел заедно со Петруш Бојаџиев — Американчето. За време на Илинденското востание се приклучил во четата на Наум Илиев, околиска војвода по потекло од Издеглавје, Охридско. Учествувал во битки покрај селото Габалавци. Останал во побунтовното илегално движење сѐ до 1908 година за време на Младотурската револуција.
Со новосоздадените поволни услови Ангелов се враќа во Битола каде продолжува да работи како обичен работник. За време на Народноослободителната борба Ангелов ги подржувал Македонските партизани и ги снабдувал со храна. После Втората светска војна, поради неговата возраст, бил неспособен за работа. Поради тоа во 1947 година аплицирал за Илинденска пензија, програма воведена од македонскиот политичар Александар Мартулков. Но во 1 декември 1947 година неговата апликација била одбиена. Во 2 јануари 1948 година пратил дополнително писмо каде побарал да се разгледа неговиот случај. Истата година било донесено одлука да ја прими Илинденската споменица. Во 20 август 1951 година, со одлука од Собранието на Народна Република Македонија, Ангелов ја примил Илинденската споменица. Починал во Битола.
Бусен

Бусен или баз — горниот слој на природното тло, кој е претежно исполнет со растителен пласт или растителен покрив. Ова е слојот почва што се наоѓа на земјишни површини како што се пасиштата и ливадите. Почвата што го сочинува горниот слој на почвата е испреплетена со корените на многу растенија, како што се треви, мешунки, мовови итн. Токму густината на растенијата и нивното преплетување на корените е исто така главната причина за спречување на ерозијата на почвата.
Бусенот, исто така, штити од пребрзо и прекумерно сушење на почвата, бидејќи овозможува впивање и задржување на одредена количина вода. Бусенот е природна животна средина или живеалиште за многу животински видови (инсекти, глодари ...), а во исто време е и област со изобилство храна за многу други животни.
Исто така, тревен бусен се одгледува за комерцијални цели. Избран вид (или мешавина) трева се сее на соодветни (квалитетни, рамни) земјишни површини (полиња). Откако ќе заврши растењето, целиот слој тревен бусен се лупи со посебна машина, и потоа се доставува (обично во ролни со ширина од 1 м) до нарачателот за уредување на тревни површини, тревници. Овој метод обезбедува брзо и квалитетно затревување на површините при уредување на околината на нови згради, паркови, за фудбалски игралишта итн.
Горни Брег

Горни Брег (|Горњи Брег, |Felsőhegy) е населено место во општината Сента, Војводина, Србија. Според пописот од 2022 година имало 1.259 жители. Селото е претежно унгарско.
1 Поврзано
* Сента
* Војводина
* Унгарци
Сента

Сента (|Zenta) е град и општина во Севернобанатскиот Управен Округ, Војводина, Србија. Според пописот од 2022 година имало 14.452 жители. Градот е претежно унгарски. Во општината живеаат 17.953 луѓе, претежно Унгарци. Од XVI век до 1752 година Срби биле исклучително население во Сента. После се населуваат Унгарци кои покасно станали мнозинско население.
1 Населени места
Населби во општината: Богараш, Горни Брег, Кеви, Сента, Торњош.
2 Демографија
;Етнички состав во градот
;Етнички состав во општината
3 Познати личности
* Стеван Сремац, српски писател
* Матија Беќковиќ, српски поет, писател и академик
* Бојан Пајтиќ, српски политичар и правник
* Ласло Ѓере. српски тенисер
4 Поврзано
* Севернобанатски Управен Округ
* Војводина
* Унгарци
Сиљан Пардов

Сиљан Тодоров Пардов (познат како Лубен) — македонски револуционер, учесник во македонското револуционерно движење, член и војвода на Македонската револуционерна организација.
1 Животопис
Пардов е роден во 1857 г. во кичевското село Цер, тогаш во Отоманското Царство. Внук е на Јован Пардов, учесник во грчкото востание и во критските буни. Сиљан завршил основно училиште. Во 1897 г. заминал на печалба во Романија, каде работел како фурнаџија во градот Драгашани.
Во почетокот на 1903 г. Пардов составил чета на свој трошок и на 2 февруари ја преминал границата кај с. Црвена Јаболка, заедно со одредот на Стојан Бачваров. Потоа, одредот тргнал кон Радовишко, а оттаму преку канал преку Вардар до Битолско, каде пристигнал во март. Одредот се состоел од 30-35 комити. Меѓу неговите четници биле Вељан Фиданов, Ангел Кокарев, Китан Јошев, Стојан Кацев, Спиро од Цер, а останатите биле од Железнец. Ѓорѓи Сугарев го назначил Пардов за војвода на областа Железник, но поради незадоволство од страна на Јордан Пиперката, тој бил определен за војвода во Буф, Леринско. Дел од неговиот одред преминал кај тој на Димитар Дечев.
На 28 мај 1903 г. четата е предадена од шпиони и ден подоцна, во битка со турски аскер во с. Баница, Леринско загинале војводите Георги Папанчев, Евстрати Дачев, Васил Попов и Сиљан Пардов, заедно со 13 комити. Тие биле погребани во дворот на црквата „Св. Никола“, сместена во северниот крај на селото. Откако Баница потпаднала под грчка власт во 1913 г., неговиот гроб е уништен.
Михаил Врабец

Михаил Христов Христов, познат по псевдонимот Врабец (Битола, 1880 — Битола, после 1951 г.) — македонски револуционер, деец на Македонската револуционерна организација. Учесник во Илинденското востание. Повостаничко се преселил во Соединетите Американски Држави. Во 1946 година добива Илинденска пензија. Во 1951 година добитник е на Илинденската споменица.
1 Животопис
Роден е во 1880 година во градот Битола, тогаш дел од Отоманското Царство. Според некои податоци роден е во 1881 година, додека пак во Бугарската историографија усвоено е дека е роден во 1879 година. Потекнува од сиромашно работничко семејство. Во 1900 година се приклучува во Македонската револуционерна организација и учествува во организирањето на Илинденското востание во Битолскиот револуционерен округ. Во 1901 година се приклучил во четата на значајниот револуционер Ѓорѓи Сугарев. После неколку години четата се поделила во два дела и Врабец се приклучил во четата на Тодор Златков, околиска војвода од Поешево, Битолско. Учествува во востанието.
Повостаничко Тодор Златков со неговата чета избегле во Бугарија. Поради тоа Михаил Врабец бил назначен за околиска војвода во Мариово. Таму меѓу 1903 и 1905 учествува во различни битки против турските аскери во села Дуње, Беловодица, Будимирци и Паралово каде е ранет. Поради тоа емигрира во Соединетите Американски Држави. Во 1923 година се враќа во неговиот мајчин град, тогаш под окупација на Кралството Југославија. За време на Втората светска војна на 6 март 1943 година поднесува барање за Илинденска пензија од Царството Бугарија. Каде што е прифатен
После војната и со формирањето на нова македонска држава Врабец поднесува барање на 20 февруари 1946 година за Илинденска пензија каде што е прифатен. Продолжува да живее во Битола. На 20 август 1951 година, со одлука од Собранието на НР Македонија, Врабец ја прими Илинденската споменица. Починал во Битола.
Сорче

Сорче — мал џебен сор, преклопен или непреклопен што се користи за градинарство и наликува на нож со закривено сечило. Се користи за сечење мали гранки, берење цвеќиња или овошје и за одредени операции на калемење на растенија.
0.1 Републикански календар
Во Францускиот републикански календар, серпет бил наречен 20. ден од месецот пливиоз.
1 Поврзано
* Сор
* Срп
Фан (река)

Фан — река во северна Албанија. Се формира од сливот на две изворски реки: Голем Фан (|Fan i Madh) и Мал Фан (|Fan i Vogël), кои се спојуваат неколку километри западно од градот Решен.
1 Галерија